laion/Wikipedia-Exotic huggingface dataset:
יחסי אורוגוואי–פורטוגל

יחסי אורוגוואי–פורטוגל הם היחסים הדיפלומטיים הרשמיים שבין הרפובליקה האוריינטלית של אורוגוואי לבין הרפובליקה הפורטוגלית. שתי המדינות הן ריבוניות וחברות מלאות בארגונים: האומות המאוחדות, האיחוד הלטיני וארגון המדינות האיברו-אמריקאי. עוד מאז התקופה הקולוניאלית מחזיקה פורטוגל אינטרסים באזור ריו דה לה פלאטה, מערכת היחסים שלה עם "בנדה אוריינטל" (הכינוי הפורטוגלי לחבל הארץ אורוגוואי) החלה בשנת 1680, כאשר הוקמה שם מושבה פורטוגלית - קולוניה דל סקרמנטו. במשך שנים אחדות היה האזור חלק (דה פקטו) מהאימפריה הפורטוגזית, הוא היה חלק מפרובינציית ציספלאטין. פורטוגל ואורוגוואי נהפכו (לדברי ממשלת אורוגוואי) ל"שותפות סחר חשובות", ובהחלט הסחר בין שתי המדינות מתפתח באופן תמידי. לשם פיתוח הסחר הוקמה לשכת סחר בין שתי המדינות במונטווידאו. בשנת 2009 חתמו שתי המדינות על הסכם חילופי מידע בנושא מס, ההסכם כלל בתוכו אמנה למניעת כפל מס. פורטוגל מיוצגת באורוגוואי בדרג השגרירות באמצעות שגרירות רשמית שהיא מחזיקה במונטווידאו, בירת המדינה. אורוגוואי מיוצגת בפורטוגל בדרג השגרירות באמצעות שגרירות רשמית שהיא מחזיקה בליסבון, בירת המדינה. אורוגוואי מיוצגת בפורטוגל גם בדרג הקונסולרי באמצעות קונסוליה רשמית שהיא מחזיקה בפורטו. מדיה וקבצים בנושא יחסי אורוגוואי–פורטוגל בוויקישיתוף Uruguayan exports, משרד הסחר הפורטוגלי Uruguayan-Portuguese Chamber of Commerce, אתר לשכת הסחר הפורטוגלית-אורוגוואית הסכמים של אורוגוואי עם פורטוגל EMBASSY OF PORTUGAL IN URUGUAY Embassy of Uruguay in Lisbon Consulate of Uruguay in Porto
יאקוב סילבסטר

יאקוב סילבסטר (בסלובקית: Jakub Sylvestr, נולד ב-2 בפברואר 1989) הוא כדורגלן סלובקי המשחק בעמדת החלוץ בקומארנו מהליגה הסלובקית השנייה. סילבסטר נולד בבאנסקה ביסטריצה שבצ'כוסלובקיה (כיום בסלובקיה). כבר בגיל שמונה הצטרף למחלקת הנוער של יופייל דופלביס. בגיל 15 עבר לדוקלה באנסקה. לאחר כשנה, התגלה יאקוב ככישרון גדול וכאחד עם פוטנציאל גבוה, שצפוי להוליך את הכדורגל הסלובקי בעתיד, ונמכר למחלקת הנוער של סלובן ברטיסלאבה בה שיחק כשנתיים. בשנת 2007, חתם החלוץ הצעיר ל-4 שנים במועדון הפאר הסלובקי, ובו רשם 77 הופעות וכבש 13 שערים. החלוץ אף הושאל לחצי עונה לארטמדיה ברטיסלאבה בה הצטיין עם שבעה כיבושים ב-14 הופעות. בשנת 2010 חתם סילבסטר בדינמו זאגרב הקרואטית. לאחר שנתיים חלשות בהן לא הרבה לקבל דקות משחק, חתם החלוץ בארצגבירגה אווה מהליגה הגרמנית השנייה. סילבסטר רשם שנתיים מוצלחות בגרמניה בהן כבש 23 שערים ב-66 הופעות ובעונת 2013/14 אף היה מלך השערים של הבונדסליגה השנייה. בשנת 2014 החזיק החלוץ הצעה בשווי 1.7 מיליון יורו מהרטה ברלין, אך העדיף לחתום באותו הסכום בנירנברג. בסילבסטר נתלו תקוות שהוא יסייע לקבוצה במאבקי העלייה לבונדסליגה, אלא שהקבוצה הציגה יכולת רעה, ובאמצע העונה הוחלף מאמן הקבוצה ומקומו של סילבסטר בסגל הלך ודעך, עד שהושאל לחצי עונה לפאדרבורן 07 בה לא כבש. אחרי האכזבה בנירנברג, סילבסטר נדד עד לדנמרק לאולבורג מאמצע הטבלה. ב-1 בפברואר 2018 עם סגירתו של חלון ההעברות באירופה חתם יאקוב סילבסטר בבית"ר ירושלים לחצי עונה, עם אופציה לעונה נוספת. ב-29 בינואר 2019 חתם סילבסטר בבני יהודה תל אביב, ושבוע לאחר מכן, ב-5 בפברואר 2019 שיחק במדיה במסגרת גביע המדינה. ב-10 בפברואר 2019 כבש שער ובישל שער נוסף בבכורה בליגת העל בכדורגל במדי בני יהודה בניצחון קבוצתו 4–0 על הפועל חדרה. ב-28 במאי 2019 סיים את חוזהו בקבוצה. ב-22 בספטמבר 2019 חתם במועדון ספורט אשדוד. הוא ערך את הופעת הבכורה שלו בקבוצה ב-8 באוקטובר 2019, בהפסד הליגה 0–2 לעירוני קריית שמונה. ב-26 באוקטובר הבקיע את שער הבכורה במדי הקבוצה, בניצחון 2-4 על מכבי נתניה. ב-23 בינואר 2020 חתם בהפועל חיפה כבש את שער הבכורה שלו בהפועל חיפה ב-25 בינואר במשחקו הראשון בקבוצה במשחק שנגמר בתיקו 2-2 בין הפועל חיפה להפועל רעננה. באוקטובר 2020, סילבסטר חתם בצ'נאיין מהסופר ליג ההודית. ב-11 במרץ 2021 חתם בז'לגיריס וילנה הליטאית. ב-9 בינואר 2023 חתם ברסוויה זשוב מהליגה הפולנית השנייה. ביולי 2023 חזר לישראל וחתם בסקציה נס ציונה. ב-20 בפברואר 2024 חתם בקומארנו מהליגה הסלובקית השנייה. בשנת 2010 זומן סילבסטר לראשונה לנבחרת סלובקיה. הוא רשם הופעת בכורה ב-3 בספטמבר של אותה שנה, כמחליף בדקות הסיום של המשחק בו ניצחה סלובקיה 0–1 את מקדוניה במסגרת מוקדמות יורו 2012. בסך הכול הופיע שש פעמים במדי נבחרותו. סלובן ברטיסלאבה אליפות: 2008/2009 דינמו זאגרב אליפות: 2010/2011, 2011/2012 הגביע הקרואטי: 2010/2011, 2011/2012 בני יהודה תל אביב גביע המדינה: 2018/2019 יאקוב סילבסטר, ברשת החברתית אינסטגרם יאקוב סילבסטר, באתר ההתאחדות לכדורגל בישראל יאקוב סילבסטר, באתר Transfermarkt יאקוב סילבסטר, באתר Fussballdaten.de (בגרמנית) יאקוב סילבסטר, באתר Soccerway יאקוב סילבסטר, באתר WorldFootball.net יאקוב סילבסטר, באתר National Football Teams יאקוב סילבסטר, באתר FootballDatabase.eu יאקוב סילבסטר, באתר ESPN אופיר סער‏, יקוב סילבסטר נפרד מבני יהודה: "תקופה קצרה, אבל מרגשת", באתר וואלה, 28 במאי 2019 עמית קרקו, ‏יאקוב סילבסטר חתם במ.ס. אשדוד עד סוף העונה, באתר ONE‏, 22 בספטמבר 2019 תומר חבז, ‏רשמית: יאקוב סילבסטר חתם בסקציה נס ציונה, באתר ONE‏, 25 ביולי 2023
קנגה

קנגה (באנגלית: Kanga) היא דמות בדיונית בסדרת ספרי וסרטי פו הדב מאת אלן אלכסנדר מילן. קנגה היא נקבת קנגורו ואמו המסורה של רו. השניים מתגוררים בבית ליד חלקת החול בחלקו הצפון-מערבי של היער. קנגה היא הדמות הנקבית היחידה המופיעה בספרים. דמותה מבוססת על צעצוע בובה ממולאת שהייתה שייכת לבנו של מילן, כריסטופר רובין מילן. בעת הגעתם של קנגה ורו ליער, בפרק השביעי של הספר פו הדב, סבורים כולם שקנגה היא חיה פראית, אך עד מהרה מגלים שאין זו האמת ומתיידדים איתה. בספרי פו הדב, כאשר מגיע טיגר ליער, היא מקבלת אותו בברכה לביתה, מנסה למצוא עבורו מזון החביב עליו ומתירה לו לחיות יחד איתה ועם רו. לאחר מכן מתייחסת קנגה לטיגר באותו אופן בו היא מתייחסת לבנה. קנגה היא טובת לב, נינוחה, סבלנית וצייתנית. היא אוהבת שהדברים נקיים ומסודרים ומעניקה עצה אימהית ומזון לכל מי שמבקש זאת ממנה. היא מגינה על רו ופונה אליו במילים טובות ומקפידה על המשמעת שלו בצורה עדינה. היא גם בעלת חוש הומור, כפי שמסופר בפרק השביעי של הספר, כאשר ארנב חוטף את רו ומשאיר את חזרזיר במקומו וקנגה מעמדיה פנים כאילו היא לא הבחינה בכך שחזרזיר אינו רו וממשיכה לרחוץ אותו באמבטיה של רו, לדאבונו הרב של חזרזיר. בסרטי וולט דיסני נותרה אישיותה של קנגה ללא שינוי בהשוואה לספרים, אם כי היא נוהגת יותר בהגיון ומאפשרת לרו יותר עצמאות, אך היא ממלאה תפקיד משני יותר בעלילות הסרטים ולא מופיעה בהם לעיתים תכופות יותר כמו רו. בנוסף, בסרטים מתגורר טיגר בבית משלו ולא בביתם של קנגה ורו, אם כי הוא מבקר אצלם לעיתים קרובות. קנגה גם מחבבת גזר. במשך השנים דובב קולה על ידי ברברה לאדי (1977-1966), ג'ולי מק'ווירטר (1983), פטריסיה פריס (1991-1988), טרס מק'נייל (1999), קת' סוסי (2010-2000) והחל משנת 2011 מדובב קולה על ידי קריסטן אנדרסון-לופז. בגרסה העברית לסרט הרפתקאותיו של פו הדב דובב קולה של קנגה על ידי שפרירה זכאי ובסרט פו הדב משנת 2011 דובב קולה על ידי מיכל צפיר. מדיה וקבצים בנושא קנגה בוויקישיתוף הדף של קנגה בדיסני-ויקי
דור גליק

דור גליק (נולד ב-1985) הוא עיתונאי ישראלי, שימש כשליח ערוץ עשר לאירופה עד סגירתו של הערוץ בינואר 2019. דור גליק גדל בכפר סבא. בצעירותו החל ללמוד את השפה הגרמנית. לפני שירותו הצבאי היה חניך במכינת רבין. שירת בגלי צה"ל ככתב המסקר את ועדות הכנסת, ערביי ישראל ואת תחום הרווחה. לאחר מכן שימש כעורך ומגיש מהדורות חדשות בתחנה. לאחר שחרורו כתב במוסף עיתון הארץ, ובשנת 2010 מונה לכתב אתר ynet בברלין, במקביל ביצע התמחות במחלקת חדשות החוץ של העיתון הגרמני "די ולט" במסגרת מלגת חילופי עיתונאים. לאחר שחזר לישראל היה עורך אתר האינטרנט של מכון גתה והנחה ערבי תרבות בנושאים שקשורים ליחסים בין ישראל לגרמניה. כששב לגרמניה עבר התמחות בפרלמנט הגרמני והיה עוזרו של פולקר בק ממפלגת הירוקים, יו״ר ועדת הידידות הפרלמנטרית ישראל-גרמניה. בשנת 2015 החל לשמש ככתב ערוץ עשר בגרמניה ובאירופה כולה. באפריל 2018 קיים ריאיון עם קנצלרית גרמניה אנגלה מרקל. לגליק תואר ראשון ביחסים בינלאומיים ובהיסטוריה כללית מהאוניברסיטה העברית ותואר שני בהיסטוריה ותאוריה של היחסים הבינלאומיים מבית הספר לכלכלה של לונדון. דור גליק באתר ערוץ עשר דוד אברהם‏, ברלינאים, תנוחו, דור גליק לא חושב שאתם נפולת של נמושות, באתר וואלה, 25 במרץ 2016
יחסי לבנון–קנדה

יחסי לבנון–קנדה הם היחסים הדו-צדדיים בין הרפובליקה הלבנונית לבין קנדה. לבנונים רבים חיים בקנדה. בנוסף, שתי המדינות חברות בארגון לה פרנקופוני. ההגירה הלבנונית הראשונה בקנדה נערכה בשנת 1882, כאשר לבנון הייתה עדיין חלק מהאימפריה העות'מאנית. בשנת 1946, כשלוש שנים לאחר שקיבלה את עצמאותה מצרפת, פתחה לבנון קונסוליה ממונטריאול. הקונסוליה שודרגה לדרגת קונסוליה כללית ב-1949. ב-1954, קנדה כוננה יחסים דיפלומטים רשמיים עם לבנון, וב-1958 לבנון פתחה שגרירות באוטווה וקנדה פתחה שגרירות בביירות. בין 1975 ל-1990, נכנסה לבנון למלחמת אזרחים בין פלגים דתיים שונים במדינה. ב-1985, קנדה סגרה את שגרירותה בלבנון. במהלך מלחמת האזרחים, אלפי פליטים לבנונים היגרו לקנדה, דבר שהפך את קנדה למדינה בה ישנה הכי הרבה גולים לבנונים. קנדה פתחה מחדש את שגרירותה בביירות. בקנדה יש כ-190 אלף קנדים ממוצא לבנוני, ו-45 אלף קנדים מתגוררים בלבנון. בשנת 2015, הסתכם הסחר בין לבנון לקנדה בכ-142 מיליון דולר קנדי. הייצוא העיקרי של קנדה ללבנון כולל: חלקי כלי רכב, מוצרי רוקחות, חלקי מטוסים, ירקות, מכונות, נייר ועץ. הייצוא העיקרי של לבנון לקנדה כולל: מזון משומר, משקאות, קפה, תבלינים, שמן זית, סוכר וממתקים. שתי המדינות חתמו על מספר הסכמים דו-צדדיים כגון הסכם הגנה על השקעות זרות (1997), הסכם הובלה אווירית (1998) ומזכר הבנות (2013) במטרה לחזק את שיתוף הפעולה בסחר וההשקעות בין המדינות. ביקורי ראשי ממשלות ונשיאי לבנון בקנדה: הנשיא אמין ג'ומאייל (1987) ראש הממשלה רפיק אל-חרירי (1997) הנשיא אמיל לחוד (1999) הנשיא מישל סלימאן (2008) ביקורי ראשי ממשלות קנדה בלבנון: ראש הממשלה ז'אן קרטיין (2002) לבנון מחזיקה בשגרירות באוטווה וקונסוליה בהליפקס ומונטריאול. מאידך, קנדה מחזיקה בשגרירות בביירות. יחסי ארצות הברית-לבנון יחסי ישראל–קנדה Arab Canadians Bilateral relations of Canada and Lebanon שגרירות לבנון בקנדה שגרירות קנדה בלבנון
סוקס

סוקס (15 במרץ 1989 – 20 בפברואר 2009) היה החתול של משפחתו של נשיא ארצות הברית ה-42, ביל קלינטון, בתקופת נשיאותו. סוקס נקרא כך בשל הכתמים הלבנים המופיעים בקצות רגליו השחורות, המזכירים בצורתם גרביים (באנגלית: Socks). סוקס אומץ בשנת 1991 על ידי צ'לסי קלינטון, בתו של ביל קלינטון, כאשר הוא קפץ לזרועותיה בזמן שיצאה משיעור הפסנתר הפרטי שלה. באותם רגעים שיחק סוקס עם אחותו, מידנייט, שאומצה בסופו של דבר על ידי משפחה אחרת. בבחירות לנשיאות ארצות הברית בשנת 1992 נבחר ביל קלינטון לנשיא ארצות הברית, ובשנת 1993 עבר עם משפחתו ועם סוקס לבית הלבן. באותה עת סוקס היה חיית המחמד היחידה של משפחת קלינטון. סוקס התלווה פעמים רבות למשפחת קלינטון כשביקרו ילדים בבתי ספר ובבתי חולים. בשנת 1997 אימצה משפחת קלינטון את באדי, כלב מגזע לברדור רטריבר. בעקבות זאת, מרבית תשומת הלב שהוענקה לסוקס נגזלה ממנו לטובת באדי. מאז הפך באדי לשנוא נפשו של סוקס. הילרי קלינטון, הגברת הראשונה של ארצות הברית, אמרה כי ”סוקס תיעב את באדי באופן מיידי, ממבט ראשון, ולתמיד”. ביל קלינטון, בהתייחסו ליחסים העכורים בין סוקס לבאדי, אמר כי ”הצלחתי לקדם יותר את היחסים בין הפלסטינים לישראלים מאשר את היחסים בין סוקס לבאדי”. לאחר שביל קלינטון הוחלף בבית הלבן על ידי ג'ורג' ווקר בוש בינואר 2001, עזב סוקס את הבית הלבן, ועבר להתגורר אצל בטי קורי, מזכירתו של ביל קלינטון. באדי נשאר בבעלותה של משפחת קלינטון, עד אשר נדרס על ידי מכונית בתאונת דרכים בשנת 2002. סוקס הומת בהמתת חסד בשנת 2009, לאחר שסבל מסרטן זמן רב. סוקס כיכב בספר סוקס היקר, באדי היקר - מכתבי ילדים לחיות המחמד הנשיאותיות שנכתב על ידי הילרי קלינטון, ופורסם בשנת 1998. הספר כלל 50 מכתבים שנכתבו על ידי ילדים לסוקס ולבאדי, וכמו כן 80 תמונות שלהם. סוקס על הסטנדר בחדר מסיבות העיתונאים של הבית הלבן, 1993 סוקס ליד בטי קורי, מזכירתו של ביל קלינטון צ'לסי קלינטון משחקת עם סוקס בחדר הסגלגל, 1994 סוקס מציץ לתוך גרבי חג המולד, 1993 סוקס על כתפו של ביל קלינטון, 1993 סוקס ליד מספר ביצי פסחא, 1994 סוקס נח על רגליה של הילרי קלינטון, 1995 מדיה וקבצים בנושא סוקס בוויקישיתוף סוקס, באתר "Find a Grave" (באנגלית) The Nine Lives of Socks Clinton, באתר מנטל פלוס Bill Clinton's Puppy & Socks The Cat Meet With Fiery Results - 1998, סרטון באתר יוטיוב President Clinton Touts Economy While President-elect Bush Warns of Slowdown, באתר CNN סוקס, החתול של משפחת קלינטון, הלך לעולמו, באתר ynet, 21 בפברואר 2009
סיבובי הופעות של שאקירה

במהלך כל הקריירה של הזמרת הקולומביאנית שאקירה, התקיימו כ-5 סיבובי הופעות, כשהבולט ביותר מביניהם היה "The Sun Comes Out World Tour", שגרף כ-175.7 מיליון דולר, והפך לסיבוב ההופעות הרווחי ביותר של שאקירה, ולאחד מסיבובי ההופעות הרווחיים ביותר בכל הזמנים. שאקירה ב-"Tour of the Mongoose" שאקירה ב-"Oral Fixation Tour" שאקירה ב-"The Sun Comes Out World Tour" Shakira's official website, האתר הרשמי של שאקירה Shakira's spanish official website האתר הרשמי של שאקירה, בשפה הספרדית Consumer Price Index (Estimate) 1800- | Federal Reserve Bank of Minneapolis, www.minneapolisfed.org (ארכיון) Shakira Tour Statistics: Tour Pies Descalzos | setlist.fm, www.setlist.fm Pies Descalzos - Shakira | Songs, Reviews, Credits | AllMusic, AllMusic "Shakira - Pies Descalzos". Album of The Year (באנגלית אמריקאית). נבדק ב-2018-02-02. Search for setlists: artist:(Shakira) tour:(Tour of the Mongoose) | setlist.fm, www.setlist.fm Shakira Tour Statistics: Tour Anfibio | setlist.fm, www.setlist.fm Dónde Están los Ladrones? - Shakira | Songs, Reviews, Credits | AllMusic, AllMusic Search for setlists: artist:(Shakira) tour:(Tour Anfibio) | setlist.fm, www.setlist.fm Shakira Tour Statistics: Tour of the Mongoose | setlist.fm, www.setlist.fm "Laundry Service". Rolling Stone. נבדק ב-2018-02-02. Laundry Service - Shakira | Songs, Reviews, Credits | AllMusic, AllMusic Shakira - Live & Off The Record, Discogs (באנגלית) The Unit, Shakira, Shakira Shakira Tour Statistics: Oral Fixation | setlist.fm, www.setlist.fm Shakira - Fijación Oral (Vol. 1), Discogs (באנגלית) Shakira - Oral Fixation Vol. 2, Discogs (באנגלית) Search for setlists: artist:(Shakira) tour:(Oral Fixation) | setlist.fm, www.setlist.fm Shakira: Oral Fixation Tour Blu-ray Review | High Def Digest, bluray.highdefdigest.com (באנגלית) Shakira: Oral Fixation Tour (Blu-ray), DVD Talk Shakira Tour Statistics: The Sun Comes Out World Tour | setlist.fm, www.setlist.fm Shakira - She Wolf, Discogs (באנגלית) Shakira - Sale El Sol, Discogs (באנגלית) Sale el Sol - Shakira | Songs, Reviews, Credits | AllMusic, AllMusic Search for setlists: artist:(Shakira) tour:(The Sun Comes Out World Tour) | setlist.fm, www.setlist.fm Shakira - Live From Paris, Discogs (באנגלית) The Unit, SHAKIRA ANNOUNCES EL DORADO WORLD TOUR, PRESENTED BY RAKUTEN, Shakira The Unit, Tour, Shakira Pareles, Jon (2017-05-26). "Shakira Finds Liberation, One Song at a Time". The New York Times (באנגלית אמריקאית). ISSN 0362-4331. נבדק ב-2018-02-02. El Dorado - Shakira | Songs, Reviews, Credits | AllMusic, AllMusic "Shakira Announces New Dates for El Dorado Tour". Billboard. נבדק ב-2018-02-02. Search for setlists: artist:(Shakira) tour:(MTV Unplugged) | setlist.fm, www.setlist.fm
דובלטוב (סרט)

דובלטוב (ברוסית: Довлатов) הוא סרט קולנוע רוסי עטור שבחים בבימויו של אלכסיי גרמן הבן. הסרט הופק באולפני לנפילם בסנקט פטרבורג בשיתוף פעולה עם קרן הקולנוע הרוסי וערוץ 1. מככבים בו מילאן מאריץ', דנילה קוזלובסקי, הלנה סוייקה, ארתור בסצ'אסטני, ילנה ליאדובה וסבטלנה חודצ'נקובה. העבודה על הסרט התחילה בתחילת 2015, מרבית הצילומים נערכו בסנקט פטרבורג והושלמו בתחילת 2017. הסרט הוקרן לראשונה במסגרת פסטיבל הסרטים הבינלאומי בברלין וזכה בפרס "דב הכסף" על עיצוב התלבושות. הסרט הופץ להקרנות מסחריות במשך ארבעה ימים מ-1 במרץ עד 4 במרץ 2018 ולאחר מכן היה נגיש לצפייה בשירותי נטפליקס. במהלך ההקרנות המסחריות בקולנוע הסרט הכניס סכום של 79,248,894 מיליון רובלים. הוקרן גם במסגרת פסטיבל הסרטים הבינלאומי חיפה ה-35 במספר. בסרט מוצגים ארבעה ימים בשנת 1971 בחייו של הסופר המפורסם סרגיי דובלטוב. הסרט צולם כרומן ביוגרפי, מוצגים בו גם סצנות של שיחות רבות של הגיבור עם משורר צעיר בשם יוסף ברודסקי. אלכסיי גרמן הקדיש תשומת לב רבה לפרטים הקטנים ביותר וכך למשל הקפיד להציג את מראה העיר לנינגרד בשנות השבעים של המאה העשרים, את קפה "סייגון", תיאטרון הדרמה הגדול, אולפן הסרטים "לנפילם", כל זאת הופכים את הסרט לא רק לדרמה ביוגרפית, אלא לדיוקן של תקופה. שמו של השחקן הראשי נשמר במשך זמן רב בסוד. ב-2 בספטמבר 2015 נודע כי מדובר בשחקן הסרבי מילאנו מאריץ' (Милан Марић), שאליו הצטרפו השחקנים: ילנה ליאדובה, דנילה קוזלובסקי, אנטון שאגין, ארתור בסצ'אסטני וסבטלנה חודצ'נקובה. מדיה וקבצים בנושא דובלטוב בוויקישיתוף "דובלטוב", במסד הנתונים הקולנועיים IMDb (באנגלית) "דובלטוב", באתר Rotten Tomatoes (באנגלית) "דובלטוב", באתר Metacritic (באנגלית) "דובלטוב", במסד הנתונים הקולנועיים KinoPoisk (ברוסית) "דובלטוב" באתר kinobusiness "דובלטוב" באתר Kinopoisk.ru דובלטוב באתר 1tv.ru דובלטוב באתר סינמטק ירושלים דובלטוב באתר סינמטק ירושלים נתוני הכנסות ראו פסקה בתחתית הכתבה ראו פסקה בגוף הכתבה Netlfix купил права на «Довлатова» דובלטוב באתר פסטיבל הסרטים הבינלאומי חיפה "Довлатов". "Как снимают фильм Довлатов".
Google Contacts

Google Contacts היא מערכת המאפשרת ניהול של אנשי הקשר בשירות מקוון וחינמי. האפליקציה פותחה על ידי חברת גוגל, המשלבת את השירותים של גוגל פלוס, ג'ימייל ועוד. האפליקציה זמינה לרוב המכשירים הניידים למשל, בלקברי, Windows אייפון, אנדרואיד, Symbian, iOS ועוד. התוכנה הושקה לראשונה ב-3 במרץ 2015 והייתה מיועדת למכשירי Android בלבד. מיון של אנשי הקשר לקבוצות או תגיות וסידור לפי שם פרטי או שם משפחה שינויים באנשי הקשר הנשמרים באופן אוטומטי כפילות של אנשי הקשר לצורך סידור אישי שחזור אנשי הקשר במידה והמידע נמחק מן האפליקציה חיפוש יצירת קשר דרך רשתות חברתיות קיצורי דרך לאנשי הקשר בתוך מסך הבית שילוב מוצרים שונים של חברת גוגל. למשל, שירות האימייל לאחר הוספת האופציה שאפשרה להוסיף תמונות לאנשי הקשר במכשירי ה־Android, המערכת קיבלה ביקורת על תמיכה בתמונות ברזולוציה נמוכה ביותר המוגבלת על ידי 96x96 פיקסלים. בעיה זו תוקנה לאחר שבוע והתוכנה החלה לתמוך בתמונות בעלי רזולוציה 720x720 פיקסלים לפחות. נכון ל-22 בינואר 2017, משתמשי גוגל בעלי חשבון עסקי לא יכולים להשתמש בפונקציה זו אלא אם עודכנה גרסתם. אתר האינטרנט הרשמי של Google Contacts (באנגלית) Contacts עזרה, באתר mail.google.com Nexus One - Contacts, 2010-01-04, נבדק ב-2018-02-02 כניסה - חשבונות Google, באתר code.google.com "Jelly Bean Bumps Contact Photos To Hi-Res 720x720 But Google Sync Continues To Clobber It With Low-Res Mush". Android Police (באנגלית אמריקאית). 2012-07-02. נבדק ב-2018-02-02. "Hallelujah: Google Finally Fixes High Resolution Contact Sync, Updates Web Contact Sync With Brand New UI". Android Police (באנגלית אמריקאית). 2012-10-10. נבדק ב-2018-02-02. "Enable the new Google Contacts for your users from the Admin console". G Suite Updates Blog (באנגלית אמריקאית). נבדק ב-2018-02-02.
יחסי אתיופיה–סרביה

יחסי אתיופיה–סרביה הם היחסים הדיפלומטיים הרשמיים שבין הרפובליקה הפדרלית הדמוקרטית של אתיופיה לבין הרפובליקה של סרביה. בשתי המדינות קהילות גדולות של נוצרים אורתודוקסים, אתיופיה היא אחת מהתומכות הגדולות ביותר בסרביה בסוגיית קוסובו. אתיופיה ניהלה קשרים עם הרפובליקה הפדרלית הסוציאליסטית של יוגוסלביה מאז שנת 1952 והצטרפה לגוש המדינות הבלתי-מזדהות שזו הקימה מיד לאחר היווסדו. יוסיף ברוז טיטו העניק למנהיג האתיופי הרוחני היילה סלאסי, קיסר אתיופיה תואר אזרחות כבוד בעיר בלגרד, בירת המדינה. הספינה הראשונה של חיל הים האתיופי הייתה מתנה מיוגוסלביה. כאות הוקרה, קיבל יוסיף ברוז טיטו במתנה וילה באדיס אבבה, בירת אתיופיה. הווילה משמשת דהיום כשגרירות סרביה באתיופיה. ב-27 בינואר 2012, נפגשו שני שרי החוץ של שתי המדינות באדיס אבבה על מנת לדון בעמדתה של אתיופיה בסכסוך סרביה-קוסובו, במהלך הביקור חתמו שני השרים על מזכר הבנות בין שתי המדינות. סרביה מיוצגת באתיופיה בדרג השגרירות באמצעות שגרירות רשמית שהיא מחזיקה באדיס אבבה, בירת המדינה. אתיופיה אינה מיוצגת בסרביה בשום דרג, הן בדרג השגרירות והן בדרג הקונסולרי. השגרירות המייצגת שלה בסרביה היא זו שהיא מחזיקה ברומא, בירת איטליה. BILATERAL ISSUES WITH FOREIGN COUNTRIES - Ethiopia, אתר משרד החוץ הסרבי Serbian Ministry of Foreign Affairs: direction of the Serbian embassy in Adis Abeba, אתר משרד החוץ הסרבי Serbian Ministry of Foreign Affairs: direction of the Ethiopian embassy in Rome, אתר משרד החוץ הסרבי Novi Magazin - Pocasni Gradjani Etiopija - zelena Afrika, בי 92, 13 באפריל 2010 RTV - January 27, 2012 - Potpisan memorandum o saradnji Srbije i Etiopije EMBASSIES OF REPUBLIC OF SERBIA - Ethiopia, אתר משרד החוץ הסרבי Ethiopia Embassy list in Serbia
איציק פצצתי

עומר מור (נולד ב-27 בפברואר 1985 ברחובות), המוכר בשם הבמה איציק פצצתי, הוא מפיק מוזיקלי, נגן גיטרה, זמר, אמן ביטבוקס ושחקן ישראלי זוכה פרס קיפוד הזהב בקטגוריית המוזיקה ובקטגוריית הכתיבה למחזות "העיר הזאת" ו"תיכון מגשימים". מור החל את דרכו כמפיק בלהקת "המופע של ויקטור ג'קסון" בה היו חברים עומר הברון ועמית אולמן. הלהקה עסקה בסגנון ההיפ הופ ובמחוות להיפ הופ הישראלי של שנות ה-90. את דרכו בתיאטרון החל במחזה "העיר הזאת", מחזה ראפ בלשי יחד עם חברי להקת ויקטור ג'קסון והשחקנים רוני רוקט ודורית ליליין במסגרת תיאטרון האינקובטור. ההצגה הפכה לאחת מההצגות המצליחות של התיאטרון ונשלחה להופיע באירופה. ההצגה הייתה אמורה להשתתף בפסטיבל הפרינג' באדינבורו שבסקוטלנד אך עקב מחאת אנשי תנועת BDS בוטל המופע. ב-2018 הפיק מוזיקלית את מופע הפתיחה של 70 שנים לפסטיבל ישראל שנקרא היפהופלנד ועסק בתרבות ההיפ הופ הישראלית. ב-2020 הוציא את אלבומו הראשון, "שירים". ב-2024 הוציא את אלבומו השני, "אלבום עירוני". איציק פצצתי, ברשת החברתית פייסבוק איציק פצצתי, באתר ספוטיפיי איציק פצצתי, דף שער בספרייה הלאומית בן שלו, המפיק המוזיקלי שיצר את הסאונד הייחודי של הגל החדש בהיפ־הופ הישראלי, באתר הארץ, 26 ביולי 2017 אורי זר אביב, ‏פתאום שמענו בום: איציק פצצתי עובד על חומר מקורי ומקווה שתאהבו, באתר "Time Out ישראל", 31 באוקטובר 2018 מתן שרון, ‏"תן כותרת, משהו עם מוזיקה". איציק פצצתי מתאם ציפיות באלבום בכורה, באתר "Time Out ישראל", 1 ביוני 2020 מיה אשרי, "הלילה הקצר ביותר בשנה" זכתה בפרס הצגת השנה בטקס פרסי הפרינג' "קיפוד הזהב", באתר הארץ, 2 בדצמבר 2017 תמר רותם, סופית: "העיר הזאת" לא תשתתף בפסטיבל אדינבורו בשל חשש ממחאה פרו-פלסטינית, באתר הארץ, 7 באוגוסט 2014 רותי קדוש, ‏בן גוריון עושה היפ-הופ: איציק פצצתי מספר על מהפכת הראפ הישראלית, באתר מעריב אונליין, 23 במאי 2018
החלטה 1808 של מועצת הביטחון של האו"ם

החלטה 1808 של מועצת הביטחון של האו"ם היא החלטה של מועצת הביטחון של האו"ם שעברה במועצת הביטחון של האו"ם במהלך ישיבה 5,866, ב-15 באפריל 2008. ההחלטה ביקשה לטפל במצב המתמשך והמסלים בגאורגיה, מצב בו קיימות שתי ישויות בתוך גאורגיה המתיימרות להיות מדינות. הן לא מוכרות על ידי האו"ם. ההחלטה התקבלה בעקבות הסלמה בקרבות שבין גאורגיה למחוזות המורדים שבה. המטרה העיקרית של ההחלטה הייתה להרחיב את סמכויות של משלחת המשקיפים של האו"ם בגאורגיה, אשר רובה הייתה מורכבת מכוחות שמירת שלום רוסיים. אבחזיה דרום אוסטיה מלחמת גאורגיה–רוסיה Text of the Resolution at undocs.org Adoption by UN Security Council of a Resolution Extending the Mandate of the United Nations Observer Mission in Georgia
אלי כזרי

אליהו (אלי) כזרי (נולד ב-1967) הוא קצין משטרה ישראלי בדרגת ניצב בדימוס. בתפקידו האחרון שירת כמזכיר הביטחוני לשר לביטחון הפנים. כזרי התגייס למשטרת ישראל ב-1989. שירת בתפקידי מודיעין ובילוש ביחידה המרכזית של מחוז ירושלים. ב-2005 מונה למפקד תחנת הראל. ב-2007 מונה לקצין אג"ם של מרחב דוד. ב-2009 מונה למפקדה הראשון של תחנת לב הבירה. בספטמבר 2011 מונה לסגן מפקד מרחב ציון במחוז ירושלים, בספטמבר 2013 מונה מפקד מרחב לכיש. ב-2016 במקומו מונה אילן פרץ וכזרי מונה למפקד מרחב ציון. בינואר 2018 מונה לסגן מפקד מחוז ירושלים. במרץ 2021 מונה למזכיר הביטחוני של השר לביטחון הפנים. ב-2023 פרש ממשטרת ישראל. כזרי נשוי ואב לארבעה. נצ"מ אלי כברי מונה למפקד מרחב לכיש, אתר משטרת ישראל, 3 בספטמבר 2013 מפקד חדש למרחב לכיש במשטרה טקס החלפת פיקוד במרחב ציון, אתר משטרת ישראל, 14 בינואר 2018 משטרת ישראל, הענקת דרגות ומינויים לקציני משטרה בכירים בדרגת תת ניצב, באתר משטרת ישראל, ‏25.03.2021 הניצב למפכ"ל: "אם אפתח את הפה שלי עליך, המשטרה תרעד", באתר ערוץ 7, 20 באפריל 2023
שרה קובליוב

שרה קובליוב (נולדה 13 באפריל 2002) היא אמנית לחימה ישראלית, אלופת אירופה וסגנית אלופת העולם בג'ו ג'יטסו לשנת 2017. סגנית אלופת אירופה שנת 2023 קובליוב נולדה חרשת למשפחת חרשים. יש לה שני אחים, אחד גדול ממנה והשני קטן ממנה. מתגוררת בנתניה. בגיל 12 החלה להתאמן באיגרוף תאילנדי, ובמהלך האימונים נחשפה לאמנות הלחימה ג'ו ג'יטסו והחלה להתאמן בה. ב-19 במרץ 2017, בגיל 15 בלבד, השתתפה באליפות העולם בג'ו ג'יטסו עד גיל 21 שנערכה באתונה בקטגוריית משקל 48 ק"ג, וזכתה במדליית כסף. ב-29 באוקטובר 2017, זכתה קובליוב במדליית זהב באליפות אירופה. אורן אהרוני, שרה קובליוב, חירשת מלידה, סגנית אלופת העולם, באתר ynet, 19 במרץ 2017 אלמוג בוקר, התקווה בשפת הסימנים: אלופת אירופה בג'ו ג'יטסו - וחירשת מלידה, באתר חדשות 13 (לשעבר ערוץ עשר), 2 בפברואר 2017 שרה קובליוב, ברשת החברתית פייסבוק ערך זה הוא קצרמר בנושא ספורטאים ישראלים. אתם מוזמנים לתרום לוויקיפדיה ולהרחיב אותו.